CELEX: 31984R1709
Language: el
Date: 1984-06-19 00:00:00
Title: Κανονισμός (ΕΟΚ) αριθ. 1709/84 της Επιτροπής της 19ης Ιουνίου 1984 για τις ελάχιστες τιμές που πρέπει να πληρωθούν στους παραγωγούς και τα ποσά της ενίσχυσης στην παραγωγή για ορισμένα μεταποιημένα οπωροκηπευτικά που έχουν επιλεγεί για την ενίσχυση στην παραγωγή

Avis juridique important

|

31984R1709

Κανονισμός (ΕΟΚ) αριθ. 1709/84 της Επιτροπής της 19ης Ιουνίου 1984 για τις ελάχιστες τιμές που πρέπει να πληρωθούν στους παραγωγούς και τα ποσά της ενίσχυσης στην παραγωγή για ορισμένα μεταποιημένα οπωροκηπευτικά που έχουν επιλεγεί για την ενίσχυση στην παραγωγή  

Επίσημη Εφημερίδα αριθ. L 162 της 20/06/1984 σ. 0008 - 0018 Φινλανδική ειδική έκδοση: Κεφάλαιο 3 τόμος 17 σ. 0161  Ισπανική ειδική έκδοση: Κεφάλαιο 03 τόμος 31 σ. 0053  Σουηδική ειδική έκδοση: Κεφάλαιο 3 τόμος 17 σ. 0161  Πορτογαλική ειδική έκδοση : Κεφάλαιο 03 τόμος 31 σ. 0053 

***** ΚΑΝΟΝΙΣΜΟΣ (ΕΟΚ) αριθ. 1709/84 ΤΗΣ ΕΠΙΤΡΟΠΗΣ  της 19ης Ιουνίου 1984  για τις ελάχιστες τιμές που πρέπει να πληρωθούν στους παραγωγούς και τα ποσά της ενίσχυσης στην παραγωγή για ορισμένα μεταποιημένα οπωροκηπευτικά που έχουν επιλεγεί για την ενίσχυση στην παραγωγή  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως της αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 988/84 (2), και ιδίως τα άρθρα 3β παράγραφος 4, 3γ παράγραφος 5 και 3δ παράγραφος 3,  Εκτιμώντας:  ότι το άρθρο 3 του κανονισμού (ΕΟΚ) αριθ. 516/77 προβλέπει σύστημα ενίσχυσης στην παραγωγή για ορισμένα προϊόντα· ότι σύμφωνα με το σύστημα αυτό πρέπει να πληρωθεί μια ελάχιστη τιμή στον παραγωγό και η ενίσχυση στην παραγωγή πρέπει να πληρωθεί βάσει του καθαρού βάρους του μεταποιημένου προϊόντος·  ότι ποικίλλει η ποιότητα των αποξηραμένων φρούτων που προορίζονται για μεταποίηση και των αποξηραμένων φρούτων που είναι έτοιμα για άμεση κατανάλωση· ότι πρέπει να καθοριστούν η ελάχιστη τιμή και η ενίσχυση στην παραγωγή για μια ειδική κατηγορία· ότι η ελάχιστη τιμή και το ποσό της ενίσχυσης για άλλες κατηγορίες εκτός από αυτές για τις οποίες έχουν καθοριστεί, πρέπει να προκύψει από την κατηγορία αυτή· ότι στις τιμές και στα ποσά που προκύπτουν πρέπει να λαμβάνονται υπόψη τα χαρακτηριστικά των διαφόρων κατηγοριών· ότι πρέπει να οριστούν οι κατηγορίες αυτές·  ότι το άρθρο 3δ παράγραφος 1 στοιχείο β) του κανονισμού (ΕΟΚ) αριθ. 516/77 προβλέπει ότι τα μεταποιημένα φρούτα πρέπει να ανταποκρίνονται στους ελάχιστους ποιοτικούς κανόνες της Κοινότητας, οι οποίοι πρέπει να καθοριστούν· ότι ορισμένοι κανόνες εφαρμόζονται, ήδη, για ορισμένα αποξηραμένα φρούτα, και ιδίως για τα ξηρά σύκα· ότι οι κανόνες που καθορίστηκαν από τον κανονισμό (ΕΟΚ) αριθ. 2425/81 της Επιτροπής (3) για τα ξηρά σύκα πρέπει να συνεχίσουν να εφαρμόζονται·  ότι οι τοματοπολτοί έχουν διαφορετικό βάρος ξηράς ουσίας· ότι, για να διευκολυνθεί η εφαρμογή του συστήματος ενίσχυσης στην παραγωγή, πρέπει να καθοριστεί η ενίσχυση με βάση ένα προϊόν-πιλότο· ότι η ενίσχυση για τον τοματοπολτό με διαφορετικό βάρος ξηράς ουσίας θα πρέπει να προκύψει από το καθοριζόμενο ποσό· ότι τα ποσά που προκύπτουν πρέπει να υπολογιστούν σε σχέση με το βάρος ξηράς ουσίας·  ότι ο κανονισμός (ΕΟΚ) αριθ. 1602/82 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 2035/83 (5), καθόρισε τους συντελεστές που πρέπει να εφαρμοστούν στις ενισχύσεις στην παραγωγή, όσον αφορά τους τοματοπολτούς, για το έτος εμπορίας 1983/84· ότι οι συντελεστές αυτοί υπολογίστηκαν με βάση άλλα κριτήρια και όχι το καθαρό βάρος των προϊόντων· ότι η ενίσχυση στην παραγωγή πρέπει, στο εξής, να καταβάλλεται με βάση το καθαρό βάρος· ότι η εφαρμογή ορισμένων συντελεστών δεν πρέπει να συνεχιστεί· ότι από τη λήξη της εφαρμογής θα προέκυπτε απότομη μείωση της ενίσχυσης, όσον αφορά ορισμένα μεγέθη των συσκευασθέντων προϊόντων, η οποία θα μπορούσε να προκαλέσει προβλήματα στον τρόπο διάθεσης· ότι η μείωση πρέπει να γίνει προοδευτικά·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η ελάχιστη τιμή που καταβάλλεται στον παραγωγό για μη μεταποιημένα ξηρά σύκα καθορίζεται ανά 100 χιλιόγραμμα καθαρά, της κατηγορίας Γ.  Για τις άλλες κατηγορίες η ελάχιστη τιμή πολλαπλασιάζεται με έναν από τους συντελεστές που καθορίζονται στο παράρτημα Ι.  2. Για να καταβληθεί η ελάχιστη τιμή, τα μη μεταποιημένα ξηρά σύκα πρέπει να ανταποκρίνονται στις προδιαγραφές και σε μία από τις κατηγορίες που καθορίζονται στο παράρτημα ΙΙ.  Άρθρο 2  1. Η ενίσχυση κατά την παραγωγή για τα ξηρά σύκα καθορίζεται ανά 100 χιλιόγραμμα καθαρά, της κατηγορίας Γ.  Για τις άλλες κατηγορίες και για τις πάστες σύκων, το ποσό της ενίσχυσης πολλαπλασιάζεται με έναν από τους συντελεστές που καθορίζονται στο παράρτημα Ι.  2. Για να καταβληθεί η ενίσχυση, τα ξηρά σύκα και οι πάστες σύκων πρέπει να ανταποκρίνονται στις προδιαγραφές και σε μία από τις κατηγορίες που καθορίζονται στο παράρτημα ΙΙΙ.  Άρθρο 3  1. Η ελάχιστη τιμή που καταβάλλεται στον παραγωγό για τα ξηρά δαμάσκηνα που προέρχονται από δαμάσκηνα d'ente και η ενίσχυση κατά την παραγωγή για τα αποξηραμένα δαμάσκηνα καθορίζεται ανά 100 χιλιόγραμμα καθαρά, για την κατηγορία μεγέθους 66 φρούτων ανά 500 γραμμάρια.  Για τις άλλες κατηγορίες μεγεθών, η ελάχιστη τιμή και η ενίσχυση πολλαπλασιάζονται με έναν από τους συντελεστές που καθορίζονται στο παράρτημα IV.  2. Για να καταβληθούν η ελάχιστη τιμή και η ενίσχυση, τα ξηρά δαμάσκηνα πρέπει να παρουσιάζουν περιεκτικότητα σε ύδωρ 21 έως 23 %.  Άρθρο 4  1. Η ενίσχυση κατά την παραγωγή για τους τοματοπολτούς καθορίζεται ανά 100 χιλιόγραμμα καθαρού βάρους τοματοπολτού με περιεκτικότητα σε ξηρά ουσία 28 % και άνω, αλλά λιγότερο από 30 %.  Για τους τοματοπολτούς με διαφορετική περιεκτικότητα σε ξηρά ουσία, το ποσό της ενίσχυσης πολλαπλασιάζεται με έναν από τους συντελεστές που καθορίζονται στο παράρτημα V.  2. Για τις περιόδους εμπορίας 1984/85, 1985/86 και 1986/87, η ενίσχυση κατά την παραγωγή για τοματοπολτούς με περιεκτικότητα σε ξηρά ουσία μικρότερη από 93 %, συσκευασμένους σε εμπορευματοκιβώτια με βάρος λιγότερο από 1,5 χιλιόγραμμα, συμπεριλαμβανομένης της άμεσης συσκευασίας, αυξάνεται κατά τους συντελεστές που καθορίζονται στο παράρτημα V.  Άρθρο 5  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την αρχή της περιόδου εμπορίας 1984/85 για κάθε αναφερόμενο προϊόν.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Ιουνίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 103 της 16. 4. 1984, σ. 11.  (3) ΕΕ αριθ. L 240 της 24. 8. 1981, σ. 1.  (4) ΕΕ αριθ. L 179 της 23. 6. 1982, σ. 16.  (5) ΕΕ αριθ. L 200 της 23. 7. 1983, σ. 12.   ΠΑΡΑΡΤΗΜΑ Ι  ΞΗΡΑ ΣΥΚΑ  I  Συντελεστές που εφαρμόζονται για την ελάχιστη τιμή  1.2 //   //   // Κατηγορία  // Συντελεστής  //   //   // Α  // 1,23196  // Β  // 1,10145  // Δ  // 0,76814  //   //  ΙΙ  Συντελεστές που εφαρμόζονται για την ενίσχυση κατά την παραγωγή  1.2,4 //   //   // Παρουσίαση   // Καθαρού βάρους 1 kg ή μικρότερου   //   //   //  1.2.3.4.5 //  Κατηγορία   // String Figs και Layer  // Round, Protoben, Lerida και πάστες  // Χύμα  // Άλλα  //   //   //   //   //   // Α  // 1,3712  // 1,2536  // 1,20  // 1,0186  // Β  // 1,2569  // 1,1492  // 1,10  // 0,9337  // Γ  // 1,1426  // 1,0447  // 1,00  // 0,8488  // Δ  // 1,0284  // 0,9402  // 0,90  // 0,7639  //   //   //   //   //   ΠΑΡΑΡΤΗΜΑ ΙΙ  ΜΗ ΜΕΤΑΠΟΙΗΜΕΝΑ ΞΗΡΑ ΣΥΚΑ  ΟΡΙΣΜΟΣ  Ακατέργαστα ξηρά σύκα που προέρχονται από ώριμα φρούτα ποικιλιών (cultivars) του Ficus carica.  Α. Ταξινόμηση και προδιαγραφές  Τα μη μεταποιημένα ξηρά σύκα ταξινομούνται σε τέσσερις κατηγορίες ως εξής:  i) Κατηγορία Α  Τα ξηρά σύκα που έχουν υπαχθεί στην κατηγορία αυτή πρέπει να έχουν συλλεγεί αφού έχουν ωριμάσει πλήρως.  Πρέπει:  - να έχουν λεπτό φλοιό και σάρκα μελιτώδους υφής,  - να έχουν ομοιόμορφο ανοικτό ξανθό χρώμα,  - να είναι καθαρά,  - να παρουσιάζουν αριθμό φρούτων όχι μεγαλύτερο από 64 ανά χιλιόγραμμο.  ii) Κατηγορία Β  Τα ξηρά σύκα που έχουν υπαχθεί στην κατηγορία αυτή πρέπει να έχουν συλλεγεί αφού έχουν ωριμάσει.  Πρέπει:  - να έχουν λεπτό φλοιό και σάρκα μελιτώδους υφής,  - να έχουν ομοιόμορφο χρώμα,  - να είναι καθαρά,  - να παρουσιάζουν αριθμό φρούτων όχι μεγαλύτερο από 74 ανά χιλιόγραμμο.  iii) Κατηγορία Γ  Τα ξηρά σύκα που έχουν υπαχθεί στην κατηγορία αυτή πρέπει να έχουν συλλεγεί αφού έχουν ωριμάσει.  Πρέπει:  - να έχουν λεπτό φλοιό και σάρκα μελιτώδους υφής,  - να έχουν σχετικά ομοιόμορφο χρώμα,  - να είναι καθαρά,  - να παρουσιάζουν αριθμό φρούτων όχι μεγαλύτερο από 94 ανά χιλιόγραμμο.  iv) Κατηγορία Δ  Τα ξηρά σύκα που έχουν υπαχθεί στην κατηγορία αυτή πρέπει να έχουν συλλεγεί αφού έχουν ωριμάσει και να είναι καθαρά.  Β. Περιεκτικότητα σε ύδωρ  Η περιεκτικότητα σε ύδωρ των ξηρών σύκων δεν πρέπει να είναι μεγαλύτερη από 24 %.  Γ. Ανοχές  Για τα προϊόντα που δεν ανταποκρίνονται στις απαιτήσεις της σχετικής κατηγορίας γίνονται δεκτές ανοχές ποιότητας σε κάθε συσκευασία. i) Κατηγορία Α  - 15 % κατ' αριθμό ή κατά βάρος ξηρών σύκων που έχουν υποστεί εσωτερικές ή εξωτερικές ζημίες, οφειλόμενες σε οποιαδήποτε αιτία, και των οποίων το 5 %, κατ' ανώτατο όριο, έχει υποστεί ζημία από έντομα,  - 1 % κατ' αριθμό ή κατά βάρος ξηρών σύκων ακατάλληλων προς μεταποίηση.  ii) Κατηγορία Β  - 25 % κατ' αριθμό ή κατά βάρος ξηρών σύκων που έχουν υποστεί εσωτερικές ή εξωτερικές ζημίες, οφειλόμενες σε οποιαδήποτε αιτία, και των οποίων το 12 %, κατ' ανώτατο όριο, έχει υποστεί ζημία από έντομα,  - 4 % κατ' αριθμό ή κατά βάρος ξηρών σύκων ακατάλληλων προς μεταποίηση.  iii) Κατηγορία Γ  - 35 % κατ' αριθμό ή κατά βάρος ξηρών σύκων που έχουν υποστεί εσωτερικές ή εξωτερικές ζημίες, οφειλόμενες σε οποιαδήποτε αιτία, και των οποίων το 20 %, κατ' ανώτατο όριο, έχει υποστεί ζημία από έντομα,  - 6 % κατ' αριθμό ή κατά βάρος ξηρών σύκων ακατάλληλων προς μεταποίηση.  iv) Κατηγορία Δ  - 50 % κατ' αριθμό ή κατά βάρος ξηρών σύκων που έχουν υποστεί εσωτερικές ή εξωτερικές ζημίες, οφειλόμενες σε οποιαδήποτε αιτία.   ΠΑΡΑΡΤΗΜΑ ΙΙΙ  ΚΑΝΟΝΕΣ ΠΟΙΟΤΗΤΑΣ ΓΙΑ ΤΑ ΞΗΡΑ ΣΥΚΑ ΚΑΙ ΓΙΑ ΤΙΣ ΠΑΣΤΕΣ ΣΥΚΩΝ  Α. ΚΑΝΟΝΑΣ ΠΟΙΟΤΗΤΑΣ ΓΙΑ ΤΑ ΞΗΡΑ ΣΥΚΑ  Ι. ΟΡΙΣΜΟΣ ΤΟΥ ΠΡΟΪΟΝΤΟΣ  Οι παρόντες κανόνες ποιότητας αναφέρονται στα κατά φυσικό τρόπο αποξηραμένα σύκα που προέρχονται από τους ώριμους καρπούς των ποικιλιών (cultivars) που προέρχονται από τη Ficus carica domestica L.  ΙΙ. ΧΑΡΑΚΤΗΡΙΣΤΙΚΑ ΠΟΙΟΤΗΤΑΣ  Ο κανόνας αποβλέπει στον καθορισμό της ποιότητας που πρέπει να έχουν τα ξηρά σύκα μετά τη μεταποίηση.  Α. Ταξινόμηση  Τα ξηρά σύκα ταξινομούνται σε τέσσερις κατηγορίες που καθορίζονται κατωτέρω:  i) Κατηγορία Α («Grade A» ή «Extra» ή «Fancy»)  Τα ξηρά σύκα που έχουν υπαχθεί στην κατηγορία αυτή πρέπει να έχουν συλλεγεί αφού έχουν ωριμάσει πλήρως.  Πρέπει:  - να έχουν λεπτό φλοιό και σάρκα μελιτώδους υφής,  - να έχουν ομοιόμορφο χρώμα,  - να είναι καθαρά,  - να είναι απαλλαγμένα από ξένες ουσίες,  - να παρουσιάζουν αριθμό φρούτων όχι μεγαλύτερο από 62 ανά χιλιόγραμμο.  ii) Κατηγορία Β («Grade B» ή «Choice»)  Τα ξηρά σύκα που έχουν υπαχθεί στην κατηγορία αυτή πρέπει να έχουν συλλεγεί αφού έχουν ωριμάσει.  Πρέπει:  - να έχουν λεπτό φλοιό και σάρκα μελιτώδους υφής,  - να έχουν ομοιόμορφο χρώμα,  - να είναι καθαρά,  - να είναι απαλλαγμένα από ξένες ουσίες,  - να παρουσιάζουν αριθμό φρούτων όχι μεγαλύτερο από 72 ανά χιλιόγραμμο.  iii) Κατηγορία Γ («Grade C» ή «Commercial» ή «Current»)  Τα ξηρά σύκα που έχουν υπαχθεί στην κατηγορία αυτή πρέπει να έχουν συλλεγεί αφού έχουν ωριμάσει.  Πρέπει:  - να έχουν λεπτό φλοιό και σάρκα μελιτώδους υφής,  - να έχουν ομοιόμορφο χρώμα,  - να είναι καθαρά,  - να είναι απαλλαγμένα από ξένες ουσίες,  - να παρουσιάζουν αριθμό φρούτων όχι μεγαλύτερο από 80 ανά χιλιόγραμμο.  iv) Κατηγορία Δ («Grade D» ή «Standard»)  Τα ξηρά σύκα που έχουν υπαχθεί στην κατηγορία αυτή πρέπει να έχουν συλλεγεί αφού έχουν ωριμάσει.  Πρέπει:  - να είναι καθαρά,  - να είναι απαλλαγμένα από ξένες ουσίες,  - να παρουσιάζουν αριθμό φρούτων όχι μεγαλύτερο από 94 ανά χιλιόγραμμο.  Β. Περιεκτικότητα σε ύδωρ  Η περιεκτικότητα σε ύδωρ των ξηρών σύκων δεν πρέπει να είναι μεγαλύτερη από 24 %.  Εντούτοις, μπορεί να γίνει υπέρβαση της περιεκτικότητας αυτής όταν γίνεται ειδική επεξεργασία για τη μαλάκωση του φλοιού, με την προϋπόθεση ότι εφαρμόζεται η καλή διατήρηση των φρούτων. ΙΙΙ. ΕΠΙΛΟΓΗ ΚΑΤΑ ΜΕΓΕΘΟΣ  Η επιλογή κατά μέγεθος καθορίζεται για κάθε κατηγορία από τον αριθμό των φρούτων ανά χιλιόγραμμο.  IV. ΑΝΟΧΕΣ  Για τα προϊόντα που δεν ανταποκρίνονται στις απαιτήσεις της σχετικής κατηγορίας γίνονται δεκτές ανοχές ποιότητας και μεγέθους σε κάθε συσκευασία.  Α. Ανοχές ποιότητας  i) Κατηγορία Α  10 % κατ' αριθμό ή κατά βάρος ξηρών σύκων που έχουν υποστεί εσωτερικές ή εξωτερικές ζημίες, οφειλόμενες σε οποιαδήποτε αιτία, και των οποίων το 4 %, κατ' ανώτατο όριο, έχει υποστεί ζημία από έντομα.  ii) Κατηγορία Β  15 % κατ' αριθμό ή κατά βάρος ξηρών σύκων που έχουν υποστεί εσωτερικές ή εξωτερικές ζημίες, οφειλόμενες σε οποιαδήποτε αιτία, και των οποίων το 6 %, κατ' ανώτατο όριο, έχει υποστεί ζημία από έντομα.  iii) Κατηγορία Γ  - 20 % κατ' αριθμό ή κατά βάρος ξηρών σύκων που έχουν υποστεί εσωτερικές ή εξωτερικές ζημίες, οφειλόμενες σε οποιαδήποτε αιτία, και των οποίων το 10 %, κατ' ανώτατο όριο, έχει υποστεί ζημία από έντομα,  - 2 % κατ' αριθμό ή κατά βάρος ξηρών σύκων ακατάλληλων προς κατανάλωση.  iv) Κατηγορία Δ  - 25 % κατ' αριθμό ή κατά βάρος ξηρών σύκων που έχουν υποστεί εσωτερικές ή εξωτερικές ζημίες, οφειλόμενες σε οποιαδήποτε αιτία, και των οποίων το 12 %, κατ' ανώτατο όριο, έχει υποστεί ζημία από έντομα,  - 4 % κατ' αριθμό ή κατά βάρος ξηρών σύκων ακατάλληλων προς κατανάλωση.  Β. Ανοχές μεγέθους  Οι ανοχές μεγέθους που γίνονται δεκτές στις διάφορες κατηγορίες αναγράφονται στον κατωτέρω πίνακα:  1.2.3 //   //   //   // Κατηγορία   // Ανοχή σύμφωνα με το κατά μονάδα  βάρος σε γραμμάρια   // Ποσοστό σύκων  ανά χιλιόγραμμο  //   //   //   // Α  // λιγότερα από 16 - περισσότερα από 14  // 10  // Β  // λιγότερα από 14 - περισσότερα από 12,5  // 15  // Γ  // λιγότερα από 12,5 - περισσότερα από 10,5  // 20  // Δ  // λιγότερα από 10,5 - περισσότερα από 8  // 25  //   //   //  V. ΣΥΣΚΕΥΑΣΙΑ ΚΑΙ ΠΑΡΟΥΣΙΑΣΗ  Α. Συσκευασία  Τα ξηρά σύκα πρέπει να συσκευάζονται κατά τρόπο ώστε να εξασφαλίζεται η επαρκής προστασία του προϊόντος.  Τα ξηρά σύκα συσκευάζονται σε κιβώτια από ξύλο, χαρτόνι ή χαρτί, σε κουτιά από λευκοσίδηρο, κλπ.  Τα ξύλινα κιβώτια πρέπει να είναι εσωτερικά επενδεδυμένα με κερωμένο χαρτί ή πολυαιθυλένιο ή κάθε άλλο επιτρεπόμενο υλικό.  Για τα μέσα συσκευασίας από χαρτόνι ή χαρτί απαιτείται εσωτερική επένδυση μόνο στην περίπτωση σύκων χύμα ή σε αρμαθό.  Τα σύκα που παρουσιάζονται χύμα ή περασμένα σε νήμα μπορούν να συσκευάζονται σε σακούλες από λινό ή από γιούτα με την επιφύλαξη ότι αυτές είναι επενδεδυμένες εσωτερικά με χαρτί, πολυαιθυλένιο ή λεπτό βαμβακερό ύφασμα. Το περιεχόμενο του σχετικού μέσου συσκευασίας δεν πρέπει να υπερβαίνει τα 25 χιλιόγραμμα. Τα υλικά που χρησιμοποιούνται για τη συσκευασία ξηρών σύκων πρέπει να είναι καινούρια, στεγνά και άοσμα. Όσον αφορά τα μέσα συσκευασίας από ξύλο, αυτά πρέπει να είναι ορθογώνια, κατασκευασμένα από άοσμο ξύλο και πολύ λεία εξωτερική επιφάνεια.  Απαγορεύεται η χρήση ξύλου πεύκου.  Β. Παρουσίαση  Στη διεθνή αγορά χρησιμοποιούνται διάφοροι τρόποι εμφανίσεως:  i) «String Figs»: αρμαθός σύκων,  ii) «Layer»: χαραγμένα σύκα, τοποθετημένα σε διαδοχικές σειρές και περιεχόμενα σε πακέτα,  iii) «Protoben», «Lerida» ή «Round», ανάλογα με τη μορφή που έχει δοθεί σε κάθε σύκο: πρόκειται για πακέτα που περιέχουν ολόκληρα σύκα τοποθετημένα σε διαδοχικές σειρές,  iv) «Loose»: σύκα χύμα,  v) «Loose in bags»: σύκα χύμα, περιεχόμενα σε σακούλες,  vi) «Loose in cartons»: σύκα χύμα, περιεχόμενα σε κουτιά από χαρτόνι.  VI. ΣΗΜΑΝΣΗ  Κάθε συσκευασία πρέπει να φέρει με γράμματα ευανάγνωστα και ανεξίτηλα τις εξής ενδείξεις:  Α. Στοιχεία ταυτότητας του εμπορεύματος  Επωνυμία και διεύθυνση ή/και εμπορικό σήμα του συσκευαστή ή του αποστολέα.  Β. Φύση του προϊόντος  «Ξηρά σύκα».  Γ. Καταγωγή του προϊόντος  Χώρα καταγωγής και, ενδεχομένως, ζώνη παραγωγής ή εθνική, περιφερειακή ή τοπική ονομασία.  Δ. Εμπορικά χαρακτηριστικά  - κατηγορία ποιότητας,  - καθαρό βάρος,  - μορφή παρουσιάσεως,  - έτος εσοδείας.  Ε. Επίσημο σήμα ελέγχου (προαιρετικό).  Β. ΚΑΝΟΝΑΣ ΠΟΙΟΤΗΤΑΣ ΓΙΑ ΤΙΣ ΠΑΣΤΕΣ ΣΥΚΩΝ  Ι. ΟΡΙΣΜΟΣ ΤΟΥ ΠΡΟΪΟΝΤΟΣ  Ο παρών κανόνας αναφέρεται στην πάστα σύκων που παρασκευάζεται από αποξηραμένα μεταποιημένα σύκα όπως αυτά ορίζονται στον προσήκοντα κανόνα.  ΙΙ. ΧΑΡΑΚΤΗΡΙΣΤΙΚΑ ΠΟΙΟΤΗΤΑΣ  Ο κανόνας αποβλέπει στον καθορισμό της ποιότητας που πρέπει να έχουν οι πάστες σύκων.  Ταξινόμηση  Οι πάστες σύκων ταξινομούνται σε δύο κατηγορίες που καθορίζονται κατωτέρω:  i) Κατηγορία Α ή «Finest»  Η πάστα σύκων που υπάγεται στην κατηγορία αυτή μπορεί να παρασκευάζεται από αποξηραμένα μεταποιημένα σύκα που ανταποκρίνονται στις ποιοτικές προδιαγραφές που έχουν καθορισθεί από τον κανόνα που τις αφορά. Οι πάστες αυτές, εντούτοις, δεν πρέπει να έχουν περισσότερο από 10 %, κατ' αριθμό ή κατά βάρος, φρούτων με εσωτερικές ζημίες, εκ των οποίων 5 %, κατ' ανώτατο όριο, με ζημία από έντομα.  Τα σύκα πρέπει, επιπλέον, να έχουν πλυθεί με ζεστό νερό και να έχουν υποστεί αφυδάτωση, ο σκοπός της οποίας είναι να περιοριστεί η περιεκτικότητά τους σε ύδωρ στο 22 %.  Η ταξινόμηση της πάστας σύκων στην κατηγορία αυτή δεν μπορεί να γίνει αν κατά τον εργαστηριακό έλεγχο δείγματος βάρους 100 γραμμαρίων διαπιστωθεί η παρουσία:  - περισσοτέρων από 13 κεφαλών εντόμων,  - περισσοτέρων από 50 τμημάτων εντόμων,  - περισσοτέρων από 50 ακάρεων,  - περιττωμάτων ή τριχών τρωκτικών. ii) Κατηγορία Β ή «Choice»  Η πάστα σύκων που υπάγεται στην κατηγορία αυτή μπορεί να παρασκευάζεται από αποξηραμένα μεταποιημένα σύκα που ανταποκρίνονται στις ποιοτικές προδιαγραφές που έχουν καθορισθεί από τον κανόνα που τις αφορά. Οι πάστες αυτές, εντούτοις, δεν πρέπει να έχουν περισσότερο από 20 %, κατ' αριθμό ή κατά βάρος, φρούτων με εσωτερικές ζημίες, εκ των οποίων 10 %, κατ' ανώτατο όριο, με ζημία από έντομα.  Τα σύκα πρέπει, επιπλέον, να έχουν πλυθεί με ζεστό νερό και να έχουν υποστεί αφυδάτωση, ο σκοπός της οποίας είναι να περιοριστεί η περιεκτικότητά τους σε ύδωρ στο 22 %.  Η ταξινόμηση της πάστας σύκων στην κατηγορία αυτή δεν μπορεί να γίνει αν κατά τον εργαστηριακό έλεγχο δείγματος βάρους 100 γραμμαρίων διαπιστωθεί η παρουσία:  - περισσοτέρων από 20 κεφαλών εντόμων,  - περισσοτέρων από 70 τμημάτων εντόμων,  - περισσοτέρων από 60 ακάρεων,  - περιττωμάτων ή τριχών τρωκτικών.  ΙΙΙ. ΣΥΣΚΕΥΑΣΙΑ ΚΑΙ ΠΑΡΟΥΣΙΑΣΗ  Οι πάστες σύκων πρέπει να συσκευάζονται κατά τρόπο ώστε να εξασφαλίζεται η επαρκής προστασία του προϊόντος.  Συσκευάζονται σε κιβώτια από ξύλο, χαρτόνι ή χαρτί ή σε κυτία από λευκοσίδηρο.  Οι συσκευασίες από ξύλο, χαρτόνι ή χαρτί πρέπει να είναι εσωτερικά επενδεδυμένες με αδιάβροχο χαρτί ή πολυαιθυλένιο.  Το περιεχόμενο των διαφόρων τύπων συσκευασίας δεν πρέπει να υπερβαίνει τα 40 χιλιόγραμμα.  IV. ΣΗΜΑΝΣΗ  Κάθε συσκευασία πρέπει να φέρει με γράμματα ευανάγνωστα και ανεξίτηλα τις εξής ενδείξεις:  Α. Στοιχεία ταυτότητας του εμπορεύματος  Επωνυμία και διεύθυνση ή/και εμπορικό σήμα του συσκευαστή.  Β. Φύση του προϊόντος  «Πάστα σύκων».  Γ. Καταγωγή του προϊόντος  Χώρα καταγωγής και, ενδεχομένως, ζώνη παραγωγής ή εθνική, περιφερειακή ή τοπική ονομασία.  Δ. Εμπορικά χαρακτηριστικά  - κατηγορία ποιότητας,  - καθαρό βάρος,  - έτος εσοδείας.  Ε. Επίσημο σήμα ελέγχου (προαιρετικό).   ΠΑΡΑΡΤΗΜΑ IV  ΞΗΡΑ ΔΑΜΑΣΚΗΝΑ D'ENTE ΚΑΙ ΑΠΟΞΗΡΑΜΕΝΑ ΔΑΜΑΣΚΗΝΑ  1.2 // Κατηγορίες μεγέθους   // Συντελεστής  // (Αριθ. ανά 500 g ξηρών δαμασκήνων d'ente)   //   // 122 και άνω  // 0,40000  // 120  // 0,50000  // 118  // 0,52732  // 116  // 0,54550  // 114  // 0,56368  // 112  // 0,58186  // 110  // 0,60000  // 108  // 0,61822  // 106  // 0,63640  // 104  // 0,65458  // 102  // 0,67276  // 100  // 0,69094  // 99  // 0,70000  // 98  // 0,70912  // 96  // 0,72730  // 94  // 0,74548  // 92  // 0,76366  // 90  // 0,78184  // 88  // 0,80000  // 86  // 0,81820  // 84  // 0,83638  // 82  // 0,85456  // 80  // 0,87274  // 78  // 0,89092  // 77  // 0,90000  // 76  // 0,90910  // 74  // 0,92728  // 72  // 0,94546  // 70  // 0,96364  // 68  // 0,98182  // 66  // 1,00000  // 64  // 1,01818  // 62  // 1,03636  // 60  // 1,05454  // 58  // 1,07272  // 56  // 1,09090  // 55  // 1,10000  // 54  // 1,10908  // 52  // 1,12726  // 50  // 1,14544  // 48  // 1,16362  // 46  // 1,18180  // 44  // 1,20000  // 42  // 1,21816  // 40  // 1,23634  // 38  // 1,25452  // 36  // 1,27270  // 34  // 1,29088  // 33  // 1,30000  // 32 και κάτω  // 1,30906  Για ξηρά δαμάσκηνα d'ente που προορίζονται για βιομηχανικές χρήσεις, ο συντελεστής που εφαρμόζεται είναι 0,40000 ανεξάρτητα από το μέγεθός τους.   ΠΑΡΑΡΤΗΜΑ V  ΤΟΜΑΤΟΠΟΛΤΟΙ  Ι  Συντελεστές που αναφέρονται στο άρθρο 4 παράγραφος 1  1,2.3 //   //   // Περιεκτικότητα σε ξηρά ουσία   // Συντελεστής   //  1.2.3 // όχι λιγότερο από  %  // αλλά λιγότερο από  %  //   //   //   //   // 12  // 14  // 0,44828  // 14  // 16  // 0,51724  // 16  // 18  // 0,58621  // 18  // 20  // 0,65517  // 20  // 22  // 0,72414  // 22  // 24  // 0,79310  // 24  // 26  // 0,86207  // 26  // 28  // 0,93103  // 28  // 30  // 1,00000  // 30  // 32  // 1,06897  // 32  // 34  // 1,13793  // 34  // 36  // 1,20689  // 36  // 38  // 1,27586  // 38  // 40  // 1,34483  // 40  // 42  // 1,41379  // 42  // 93  // 1,44828  // 93  // 100  // 3,32759  //   //   //  ΙΙ  Ποσοστά που αναφέρονται στο άρθρο 4 παράγραφος 2  1.2.3.4.5 //   //   //   //   //   // Περίοδος  εμπορίας // Άμεση συσκευασία  μικρότερη από 1,5 kg αλλά όχι μικρότερη  από 0,7 kg  // Άμεση συσκευασία  μικρότερη από 0,7 kg αλλά όχι μικρότερη  από 0,25 kg  // Άμεση συσκευασία  μικρότερη από 0,25 kg αλλά όχι μικρότερη  από 0,15 kg  // Άμεση  συσκευασία  μικρότερη  από 0,15 kg  //   //   //   //   //   // 1984/85  // 3,75  // 7,5  // 11,25  // 15  // 1985/86  // 2,50  // 5,0  // 7,50  // 10  // 1986/87  // 1,25  // 2,5  // 3,75  // 5  //   //  //   //   //